
1. Vispārīgā informācija

1.1 Iepirkuma identifikācijas numurs – JNP 2024/87_JNKU
	Pasūtītāja nosaukums:
	Jelgavas novada pašvaldība

	Adrese:
	Pasta iela 37, Jelgava, LV-3001

	Reģistrācijas numurs:
	90009118031

	Iepirkumu komisija
	Jelgavas novada iepirkuma komisija, apstiprināta ar Jelgavas novada domes 2023.gada 29.novembra lēmumu (Nr.25)

	Kontaktpersona jautājumos par iepirkumu
	Iepirkumu komisijas speciāliste Lidija Rube, e-pasts: lidija.rube@jelgavasnovads.lv, tālrunis: 63013072

	Pircēja profils 
	Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma https://www.eis.gov.lv/EKEIS/Supplier/Organizer/832), kurā pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.




1.3. Iepirkuma procedūras dokumentu pieejamība
1.3.1. Atklātā konkursa “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā” (iepirkuma ID Nr. JNP 2024/87_JNKU) nolikums, tā Iespējamie grozījumi, tehniskā specifikācija, kā arī Komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja pircēja profilā Pasūtītāja pircēja profilā https://www.eis.gov.lv/EKEIS/Supplier/Procurement/131487. 
1.3.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pasūtītāja pircēja profilā.
1.3.3. Ieinteresētais Piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Pretendents.

1.4. Konkursa vērtēšanas kritērijs – saimnieciski visizdevīgākais piedāvājums, ar zemāko cenu.
1.5. Informācijas aprite un tās pieprasīšanas kārtība
1.5.1. Informācijas apmaiņa starp Pasūtītāju un ieinteresētajiem Piegādātājiem notiek rakstiski, nosūtot informāciju (jautājumu) uz nolikuma 1.1.punktā norādīto kontaktpersonas norādīto e-pastu vai izmantojot EIS e-konkursu apakšsistēmu.
1.5.2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā pie nolikuma EIS www.eis.gov.lv e-konkursu apakšsistēmā šī konkursa sadaļā. Ieinteresētajam Piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.5.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai Piegādātāju atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais Pretendents papildu informāciju būs pieprasījis laikus.

1.5.4. Papildu informācija tiks nosūtīta Piegādātājam, kas uzdevis jautājumu, kā arī vienlaikus ievietota Pasūtītāja pircējā profilā, kurā ir pieejami iepirkuma procedūras dokumenti - EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.
1.6. Piedāvājuma iesniegšanas vieta, datums, laiks un kārtība (ar 25.09.2024. grozījumiem)
1.6.1. Pretendentiem piedāvājumi jāiesniedz  Elektronisko iepirkumu sistēmas (EIS) e-konkursu apakšsistēmā, līdz 2024. gada 1.oktobrim, plkst. 10:00.  līdz 2024. gada 7.oktobrim, plkst. 10:00 
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.6.3. Katrs Pretendents drīkst iesniegt tikai vienu piedāvājumu ar vienu piedāvājuma variantu.
1.7. 
Piedāvājuma atvēršanas vieta, datums, laiks un kārtība (ar 25.09.2024. grozījumiem)
1.7.1. Piedāvājumu atvēršana notiks Elektronisko iepirkumu sistēmas (EIS) e-konkursu apakšsistēmā 2024.gada 1.oktobrī, plkst.14.00, 2024.gada 7.oktobrī, plkst.14.00  Jelgavas novada pašvaldībā, Pasta iela 37, Jelgavā.

1.7.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
1.7.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

1.7.4. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39.panta 4.daļu.

1.7.5. Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
1.7.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” noteiktajā kārtībā. 

1.8. Nolikuma grozījumi

1.8.1. Komisija var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.

1.8.2. Komisija informāciju par grozījumiem konkursa nolikumā publicē EIS www.eis.gov.lv e-konkursu apakšsistēmā šī konkursa sadaļā, ne vēlāk kā nākamajā dienā pēc tam, kad paziņojums par grozījumiem iesniegts Iepirkumu uzraudzības birojam, publicēšanai.
2. Informācija par iepirkuma priekšmetu

2.1. Iepirkuma priekšmets – jumta seguma remonts daudzdzīvokļu dzīvojamai ēkai, saskaņā ar Tehnisko specifikāciju (nolikuma pielikums Nr.7).
2.2. Projekta pamatojums – Projekta “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā Jelgavas novadā” īstenošana. Finansējuma avots – SEB aizdevums.
2.3. Tehniskā specifikācijas pēdējais aktualizācijas datums- 2024.gada 30.augusts.
2.4. CPV kods: 45261910-6 jumtu remonts.. 
2.5. Ieinteresētais piegādātājs var veikt objekta apsekošanu dabā. Objekta apsekošanas kontaktpersona ir Aivars Liepiņš, tel.Nr. 26369655.
2.6. Paredzamais būvdarbu izpildes termiņš - 3 (trīs) mēneši no līguma parakstīšanas brīža.
2.7. Līguma izpildes vieta: Kastaņu iela 6, Ozolnieki, Ozolnieku pagasts, Jelgavas novads.
2.8. Līgums ar pretendentu tiks slēgts pēc finansējuma (SEB aizdevuma) apstiprināšanas.
3. Pretendentu atlases nosacījumi UN IESNIEDZAMIE DOKUMENTI
	Atlases prasības, prasības tehniskajām un profesionālajām spējām:
	Iesniedzamie dokumenti (ja attiecināms):

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziska vai juridiska persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2.,3.4.,3.5.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Pretendents iesniedz pieteikumu dalībai atklātā konkursā (atbilstoši Nolikuma pielikumam Nr.1).

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu.

Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.2. Pretendentu,  kuram būtu piešķiramas līguma slēgšanas tiesības, pārbauda vai uz Pretendentu nav attiecināmi Publisko iepirkumu likuma 42.panta otrajā daļā 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas gadījumi.

Pasūtītājs pārbaudi veiks attiecībā uz PIL 42. panta trešajā daļā minētajām personām.


	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.

Ja komisija konstatē, ka kandidāts vai pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtību.

	3.3. Pretendentu, kuram būtu piešķiramas līguma slēgšanas tiesības, komisija pārbauda vai uz pretendentu nav attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi.
	Komisija ziņas par pretendentu iegūst datu bāzē (sankciju saraksti) www.lursoft.lv.

Attiecībā uz ārvalstī reģistrētu pretendentu ziņas par Sankciju likuma 11.¹panta pirmajā daļā minētajām personām komisija iegūst vienā no šādiem veidiem:

1) pieprasot pretendentam iesniegt ārvalsts kompetentās institūcijas izziņu*, nosakot informācijas sniegšanas termiņu ne īsāku par 10 darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patieso labuma guvēju vai ziņas par to, ka patieso labuma guvēju noskaidrot nav iespējams);

2) patstāvīgi;

3) ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

*ja pretendentam izziņas ir pieejamas uz piedāvājuma iesniegšanas brīdi, tad tās var pievienot piedāvājumam.

	3.4. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus.
	a)Komisija pārliecinās par pretendenta reģistrācijas faktu Lursoft tīmekļvietnē https://www.lursoft.lv.

b)Citu valstu pretendentiem – jāiesniedz attiecīgas licences vai cita dokumenta kopija, ja attiecīgās valsts, kurā reģistrēts pretendents, normatīvie akti tādu pieprasa (minētais nosacījums attiecināms arī uz apakšuzņēmējiem, kas reģistrēti ārvalstīs) vai jānorāda publiski pieejamu reģistru, kur pasūtītājs var pārliecināties par reģistrācijas faktu.

	3.5. Pretendents ir reģistrēts Latvijas Republikas Ekonomikas ministrijas Būvkomersantu reģistrā vai līdzīgas nozares institūcijas citā valstī, kurā Pretendents reģistrēts. Pretendenta piesaistītājiem apakšuzņēmējiem ir jābūt reģistrētiem Latvijas Republikas Ekonomikas ministrijas Būvkomersantu reģistrā vai līdzīgas nozares institūcijā citā valstī, kur Pretendents reģistrēts, izņemot tos apakšuzņēmējus, kas veic darbus, kurus drīkst veikt uzņēmums, kuram pēc normatīvajiem aktiem un vispārpieņemtās prakses nav nepieciešams būt reģistrētam būvkomersantu reģistrā.
Ārvalstu Pretendenta uzvaras gadījumā tam jāreģistrējas Latvijas Būvkomersantu reģistrā uz iepirkuma līguma izpildes uzsākšanas brīdi, ja izraudzītais Pretendents atzīts par iepirkuma uzvarētāju.
	a)Komisija pārliecinās par Pretendenta un Pretendenta norādīto apakšuzņēmēju (ja attiecināms) reģistrācijas faktu publiski pieejamās datu bāzē - https://bis.gov.lv. 

b)Citu valstu Pretendentiem – attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts Pretendents, normatīvie akti paredz profesionālo reģistrāciju (minētais nosacījums attiecināms arī uz apakšuzņēmējiem, kas reģistrēti ārvalstīs vai jānorāda publiski pieejamu reģistru, kur pasūtītājs var pārliecināties par reģistrācijas faktu.

c)Pretendentam, kurš nav reģistrēts Latvijas Būvkomersantu reģistrā, jāiesniedz apliecinājums, ka tas veiks nepieciešamās darbības reģistrācijai uz iepirkuma līguma izpildes uzsākšanas brīdi, ja izraudzītais Pretendents atzīts par atklāta konkursa uzvarētāju.

	3.6.Pretendentam iepriekšējo 5 (piecu) gadu laikā (2019., 2020., 2021., 2022., 2023. un 2024.gadā līdz piedāvājumu iesniegšanas termiņa beigām) ir pieredze vismaz 1 (viena) būvdarbu līguma izpildē, kur būvdarbu līguma ietvaros veikta jumtu segumu nomaiņas (atjaunošanas, pārbūves vai izbūves) būvdarbi, platībā ne mazāk kā 400 m2.

Būvdarbiem jābūt pabeigtiem un pieņemtiem ekspluatācijā atbilstoši normatīvo aktu prasībām. Par objektu ir saņemta pasūtītāja atsauksme, izziņa vai  cits dokuments
	Pretendents iesniedz:

a) informāciju par iepriekšējo pieredzi, atbilstoši Nolikuma 2.pielikumam. 
b) pasūtītāja atsauksmes, izziņas, u.c.  dokumentus.



	3.7. Pretendents var nodrošināt sertificētu (ja to nosaka saistošie normatīvie akti)  speciālistu – ēku būvdarbu vadītāju (atbildīgo būvdarbu vadītāju),  kurš iepriekšējo 5 (piecu) gadu laikā  (2019., 2020., 2021., 2022., 2023. un 2024.gadā līdz piedāvājumu iesniegšanas termiņa beigām) ir vadījis vismaz 1 (vienu) būvdarbu līgumu, kur būvdarbu līguma ietvaros veikti bituma ruļļa materiāla  jumtu seguma būvdarbi.


	Pretendents iesniedz:

a) informāciju par speciālistiem, kas līguma piešķiršanas gadījumā darbosies šī līguma izpildē, atbilstoši Nolikuma pielikumam Nr.3. Informāciju par būvspeciālistu sertifikāciju Pasūtītājs pārbaudīs Būvniecības informācijas sistēmā (www.bis.gov.lv).
b) pretendentam speciālistu sarakstā obligāti jāizpilda dati par pieprasīto speciālistu, kas būs atbildīgs par attiecīgo darbu veikšanu. Pēc vēlēšanās sarakstu var papildināt, uzrādot arī citu iesaistīto personālu, kas nepieciešams paredzēto darbu veikšanai. 

c) Piedāvājumam jāpievieno speciālistiem pieprasītās pieredzes apliecinošie dokumenti un parakstīts apliecinājums par pieejamību konkrētā darba izpildei, atbilstoši Nolikuma pielikumam Nr.4 (ja pieredze pretendentam un piedāvātajam speciālistam sakrīt, tad pretendents var pievienot dokumentus tikai par vienu no prasībām, bet tad no tiem ir secināms, ka pieredze, kas attiecas, piemēram, uz pretendentu, ir attiecināma arī uz piedāvātā speciālista pieredzi).

d) ja kāds no Pretendenta piedāvātajiem speciālistiem ir ārvalsts speciālists, Pretendentam jāiesniedz: ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti);
e) pretendents iesniedz pretendenta apliecinājumu, ka gadījumā, ja ar Pretendentu tiks noslēgts iepirkuma līgums, tas ne vēlāk kā 10 (desmit) darbdienu laikā no iepirkuma līguma noslēgšanas dienas iesniegs atzīšanas institūcijai deklarāciju par speciālistu  īslaicīgu profesionālo pakalpojumu sniegšanu Latvijas Republikā reglamentētā profesijā*, kā arī iesniegs pasūtītājam informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā**

*attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice). Personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi

**Komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji

	3.3. Pretendents var nodrošināt Darba aizsardzības koordinatoru, kurš atbilst Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 8.1 apakšpunktā minētajām prasībām.
	Pretendents iesniedz:

- informāciju par Darba aizsardzības koordinatoru, kas līguma piešķiršanas gadījumā darbosies šī līguma izpildē (atbilstoši Nolikuma pielikumam Nr.3), kā arī šo personu kvalifikāciju apliecinošu dokumentu kopijas:
1.  fiziskām personām jāiesniedz:

1.1. būvprakses sertifikāts būvdarbu vadīšanas vai būvuzraudzības jomā un vismaz vienu no šiem dokumentiem:

a)
dokuments, kas apliecina, ka persona ir apguvusi pamatlīmeņa zināšanas darba aizsardzībā (teoriju sadaļu) un specializētās darba aizsardzības zināšanas būvniecībā;

b)
dokuments, kas apliecina, ka persona ir ieguvusi pirmā līmeņa profesionālo augstāko izglītību darba aizsardzības jomā;

vai

1.2. dokuments, kas apliecina, ka persona ir ieguvusi otrā līmeņa profesionālo augstāko izglītību darba aizsardzības jomā;

2. Ja pretendents piesaista juridisko personu, tad papildus jāiesniedz spēkā esošie dokumenti, kas apliecina juridiskās personas gatavību veikt darba aizsardzības koordinatora funkcijas šajā objektā (apliecinātā sadarbības līguma kopija vai piekrišanas raksta oriģināls). Minētie dokumenti ir jāparaksta personai ar pārstāvības tiesībām. Ja pārstāvības tiesības nav nostiprinātas Latvijas Republikas Uzņēmuma reģistrā, tad jāiesniedz pilnvara (oriģināls vai apliecināta kopija) šai personai parakstīt minētos dokumentus.

Ārvalsts darba aizsardzības koordinatoram uz piedāvājuma iesniegšanas brīdi ir jāatbilst attiecīgās valsts normatīvo aktu prasībām.

	3.4. Apliecinājums par neatkarīgi izstrādātu piedāvājumu.
	Pretendents iesniedz pretendenta parakstītu apliecinājumu par neatkarīgi izstrādātu piedāvājumu atbilstoši Nolikuma pielikumam Nr.11.

	3.5. Ja pretendents balstās uz citu personu iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām, un/vai Būvdarbiem plāno piesaistīt apakšuzņēmējus*. Pretendents var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
*Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei (Publisko iepirkumu likuma 1.panta 1.punkts). Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķiro šā ietekme attiecīgajā apakšuzņēmējā (Publisko iepirkumu likuma 63.panta trešā daļa).

	Pretendents iesniedz:

a) visu apakšuzņēmējiem nododamo līguma daļu sarakstu atbilstoši Nolikuma pielikumam  Nr.5 “Apakšuzņēmējiem nododamo līguma daļu saraksts” Pretendentam sarakstā obligāti jānorāda visi tie apakšuzņēmēji, kuru veicamo būvdarbu vai  sniedzamo pakalpojumu vērtība ir vismaz 10 000 euro un katram no tiem izpildei nododamā iepirkuma līguma daļa.
b) apakšuzņēmēju apliecinājumu, kuru veicamo būvdarbu vai  sniedzamo pakalpojumu vērtība ir vismaz 10 000 euro, atbilstoši Nolikuma pielikumam Nr.6. 
c)Personas, uz kuras iespējām Pretendents balstās, komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija, kā arī dokumentu vai dokumentus, kas apliecina Personas, uz kuras iespējām Pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Personu, uz kuras iespējām pretendents balstās, iepirkuma procedūras ietvaros vai jānorāda publiski pieejamu reģistru, kur pasūtītājs var pārliecināties par reģistrācijas faktu.
Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.

	3.6. Tehniskais piedāvājums. 


	Tehniskajā piedāvājumā, atbilstoši Nolikuma pielikumam Nr.7., 9. iekļauj:

a) darbu veikšanas kalendāro grafiku;

b) apliecinājumu, ka tiks ievērota  Līguma projektā noteiktā maksāšanas kārtība (noslēguma maksājums, kas ir ne mazāks kā 10% (desmit procenti) no kopējās Līgumcenas);

c) apliecinājumu par garantijas laika nodrošinājumu.

	3.7. Finanšu piedāvājums.
	Pretendents iesniedz:
a) finanšu piedāvājumu (nolikuma pielikums Nr.8) un tāmes (nolikuma pielikums Nr.7), pretendents sagatavo, ievērojot Ministru kabineta 03.05.2017. Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”” kārtībai un noteiktām tāmju formām. Izmaksu aprēķinos iekļaujami visi paredzētie būvdarbu apjomi;

b) finanšu piedāvājumā cenas norāda euro (EUR) ar un bez PVN;

c) Finanšu piedāvājuma cenās jāiekļauj visas izmaksas, kas nodrošina visa projektā paredzēto būvniecības darbu izpildi, tajā skaitā: piegāžu un pakalpojumu līgumcenu,darbu veikšanai nepieciešamo atļauju un saskaņojumu, darbu nodošanai nepieciešamo pārbaužu, ekspertu un kontrolējošo institūciju atzinumu saņemšanas izmaksas;visu ar pamatdarbiem saistīto darbu, tai skaitā, materiālu transporta izmaksas;visas izmaksas, kas saistītas ar būvdarbu veikšanu, tai skaitā, visi nodokļi, maksa par energoresursiem un komunālajiem pakalpojumiem, būvobjekta uzturēšanas kārtībā izmaksas, būvgružu novākšanas un utilizācijas izmaksas, būvobjekta, savu materiālu un tehnikas apsardzes u.c. izmaksas; apdrošināšanas izdevumi; tehniskajā specifikācijā paredzēto papildus uzdevumu izpildes izmaksas.

Pretendenta piedāvātās tāmes katras pozīcijas vienības cenas vērtība ir nemainīga visā līguma izpildes laikā. Veicot būvizmaksu aprēķinu Pretendenta pienākums ir pārliecināties, ka būvizmaksu aprēķinā tiek iekļauti pilnībā visi projektos paredzētie darbu apjomi, aprēķinam izmantojot ne tikai darbu apjoma sarakstu, bet visu projekta dokumentāciju kopumā.


4. PIEDĀVĀJUMA VĒRTĒŠANA
4.1. Piedāvājums tiek noraidīts, ja:

4.1.1. pretendents nav iesniedzis Pretendenta kvalifikācijas dokumentus vai neatbilst Pretendenta kvalifikācijas prasībām;

4.1.2. piedāvājumā ietvertais Tehniskais piedāvājums vai Finanšu piedāvājums neatbilst Nolikumā noteiktajām prasībām;
4.1.3. ja komisija konstatē, ka piedāvājums ir nepamatoti lēts: 
4.1.3.1. pasūtītājs pretendentam pieprasa skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. Pasūtītājs noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu. 
4.1.3.2. minēto informāciju attiecībā uz Latvijā reģistrētu vai pastāvīgi dzīvojošu personu par tās darbinieku vidējām stundas tarifa likmēm profesiju grupās pasūtītājs, kā arī piegādātājs par sevi Ministru kabineta noteiktajā kārtībā iegūst no Valsts ieņēmumu dienesta, izmantojot Ministru kabineta noteikto informācijas sistēmu. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta un tā piedāvājumā norādīto apakšuzņēmēju piekrišanu.
4.2. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu, kā arī izvērtē un salīdzina finanšu piedāvājumu cenas.
4.3. No piedāvājumiem, kas atbilst Nolikumā noteiktajām prasībām, iepirkuma komisija izvēlas saimnieciski visizdevīgāko, ar zemāko cenu.
4.4. Ja komisija konstatē, ka vismaz divu piedāvājumu novērtējums atbilstoši izraudzītajam piedāvājuma izvēles kritērijam ir vienāds, komisija par izšķirošo piedāvājuma izvēles kritēriju nosaka Tāmes pozīciju “Jumts” izmaksu cenu summu EUR (tāmes 7-14.pozīciju – Excel tabulas L20+L21+L22=L23+L24+L25+L26+L27 šūnās norādīto izmaksu summu kopā). Pretendents, kura piedāvājumā “Jumta izmaksu cenu summa kopā” būs zemāka tiks atzīts par saimnieciski visizdevīgāko piedāvājumu. 
5. TIESĪBU PIEŠĶIRŠANA NOSLĒGT LĪGUMU

5.1. Pasūtītājs tiesības noslēgt līgumu piešķirs pretendentam, kurš atbilst Nolikuma prasībām, un ir saimnieciski izdevīgākais, ar zemāko cenu.
5.2.  Iepirkuma līgums:

5.2.1. Pasūtītājs, pamatojoties uz pretendenta piedāvājumu, ar izraudzīto pretendentu slēdz iepirkuma līgumu atbilstoši Iepirkuma līguma projektam (Nolikuma pielikums nr.10). 
5.2.2. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu (ar zemāko cenu), bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

6. PIEDĀVĀJUMA NOFORMĒŠANA
6.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

6.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

6.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

6.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

6.2. Sagatavojot piedāvājumu, Pretendents ievēro, ka:

6.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

6.2.2. Finanšu piedāvājums (Nolikuma 8.pielikums) jāaizpilda pilnībā, nemainot Pasūtītāja noteikto secību, summu norādot euro, bez PVN, ar precizitāti 2 (divas) zīmes aiz komata;
6.2.3. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko vai sistēmas parakstu. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

6.2.4. Ņemot vērā PIL 38. panta astotās daļas regulējumu, iesniedzot piedāvājumu elektroniski, pretendents ir tiesīgs ar vienu drošu elektronisko parakstu parakstīt visus dokumentus, t.sk. visus piedāvājumā esošos atvasinātos dokumentus un tulkojumus, kā vienu kopumu.

6.3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

6.4. Eiropas vienotais iepirkuma procedūras dokuments.
7.4.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (nav obligāta prasība). Ja Pretendents izvēlējies iesniegt Eiropas vienoto iepirkuma procedūras dokumentu (ir jāaizpilda Eiropas vienoto iepirkuma procedūras dokumenta IV daļas atlases kritēriji), lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7. Veidlapa elektroniski pieejama Elektronisko iepirkumu sistēmā (EIS): http://espd.eis.gov.lv. 
7.4.2.Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikumā minētie kvalifikāciju apliecinošie pirmdokumenti.
6.5. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

6.6. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos, kuri ir ievietoti Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
6.7. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).
6.8. Piedāvājumā iekļautiem dokumentiem un to noformējumam jāatbilst Dokumentu juridiskā   spēka likumā un Ministru kabineta 2018.gada 4.septembra noteikumos Nr. 558 „Dokumentu izstrādāšanas un noformēšanas kārtība”, kā arī Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
6.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
6.10. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
7. IEPIRKUMU KOMISIJAS TIESĪBAS UN PIENĀKUMI 

7.1. Komisijas tiesības:

7.1.1. pieprasīt papildu informāciju no Pretendentiem, kas piedalās konkursā;

7.1.2. lemt par konkursa izbeigšanu vai pārtraukšanu;

7.1.3. lemt par konkursa termiņa pagarināšanu;

7.1.4. noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;

7.1.5. noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

7.1.6. noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju; 

7.2. Komisijas pienākumi:

7.2.1. Izvērtēt piedāvājumus atbilstoši normatīvajos aktos un Nolikumā noteiktajai kārtībai;

7.2.2. Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14.punktiem, izmantojot Ministru kabineta noteikto informācijas sistēmu, Ministru kabineta noteiktajā kārtībā, ievērojot PIL 43.pantā noteikto regulējumu lēmuma pieņemšanā.

7.2.3. Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 42.panta piektās daļas 2.punktu.

7.2.4. Saskaņā ar PIL 41. panta 9. punktu, piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tas šīs kļūdas tiek izlabotas. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.

7.2.5. Trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem.
8. PRETENDENTA PIENĀKUMI UN TIESĪBAS 

8.1. Pretendenta pienākumi:

8.1.1. Rūpīgi iepazīties ar Konkursa dokumentos noteiktajām prasībām;

8.1.2. Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā sešas dienas pirms piedāvājumu iesniegšanas termiņa beigām;

8.1.3. Līdz piedāvājuma iesniegšanai regulāri pārbaudīt informāciju, kas tiek ievietota Pasūtītāja pircēja profilā pie  attiecīgā iepirkuma un ņemt to vērā, sagatavojot konkursa piedāvājumu.

8.1.4. iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

8.1.5. trīs kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

8.2. Pretendenta tiesības:

8.2.1. piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;

8.2.2. līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu.

8.2.3. Citas tiesības, saskaņā ar Konkursa dokumentācijas un normatīvo aktu prasībām.

9. LĪGUMA PARAKSTĪŠANA

9.1. Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

9.2. Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem. 

Pielikumi

Nolikumam pievienoti šādi pielikumi:

1. Pieteikums dalībai konkursā;
2. Pretendenta pieredzes saraksts;
3. Pretendenta speciālistu saraksts;
4. Būvdarbu izpildē iesaistītā personāla pieredzes apraksts (CV);
5. Apakšuzņēmējiem nododamo līguma daļu saraksts;
6. Apakšuzņēmēja apliecinājums;
7. Tehniskā specifikācija - Tāme;
8. Finanšu piedāvājums;
9. Tehniskais piedāvājums;
10. Līguma projekts;
11. Apliecinājums par neatkarīgi izstrādātu piedāvājumu.
Pielikums Nr.1

 konkursa Nolikumam

Identifikācijas Nr. JNP 2024/87_JNKU
pieteikums dalībai konkursā

Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU
	Pasūtītājs:
	Jelgavas novada pašvaldība

Reģ.Nr. 90009118031

Adrese: Pasta iela 37, Jelgava, LV-3001

	Pretendents 

(nosaukums, reģ.Nr., adrese)
	

	Pretendenta kontaktpersona:

(vārds, uzvārds, telefons, e-pasts)
	

	Pretendenta atbilstība mazajam* vai vidējam** uzņēmuma statusam


	Pretendenta atbilstība mazajam* vai vidējam** uzņēmuma statusam (jānorāda atbilstošo)

	Apakšuzņēmēji:

(norādīt visus apakšuzņēmējus, ja attiecināms)
	1)(jānorāda apakšuzņēmējs(nosaukums, reģ. Nr., adrese))
2)Apakšuzņēmēja atbilstība mazajam* vai vidējam** uzņēmuma statusam (jānorāda atbilstošo)

	Personas, kurām kandidātā vai pretendentā ir izšķiroša ietekme uz līdzdalības pamata normatīvo aktu par koncerniem izpratnē*** (atzīmēt atbilstošo ar “x” un norādīt):


	nav personu, kurām pretendentā ir izšķiroša ietekme:


	vai

-šādām personām ir izšķiroša nozīme:

 (ja ir,tad norādīt personas):

_______________________________

	

	Citas personas 

 (ja attiecināms)
	


Iesniedzot piedāvājumu konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā” (iepirkuma ID Nr. JNP 2024/87_JNKU), mēs apliecinām un garantējam, ka:

1. mums ir skaidras un saprotamas mūsu tiesības un pienākumi, Nolikumā noteiktās prasības piedāvājuma sagatavošanai, iepirkuma priekšmets;

2. mēs esam iepazinušies ar Nolikumu, atzīstot to par pareizu un atbilstošu, līdz ar ko necelsim pretenzijas par to, līdz ar ko mēs atzīstam, ka iepirkuma Komisija ir nodrošinājusi mums iespēju bez attaisnojama riska sagatavot un iesniegt piedāvājumu.

3. 
pilnībā iepazinušies ar veicamo darbu apjomu un atzīstam šo iegūto informāciju par pietiekamu, lai veiktu būvdarbus un būvobjektus nodotu ekspluatācijā un novērtējam visus ar būvdarbu izpildi saistītos riskus. 

4. Mums ir pienācīga rīcībspēja un tiesībspēja, lai slēgtu iepirkuma Līgumu atbilstoši šā iepirkuma Tehniskās specifikācijas un citu iepirkuma dokumentu prasībām, ka piedāvājums sagatavots atbilstoši Iepirkuma dokumentu prasībām.

5. Finanšu piedāvājumā norādītā līgumcena ietver pilnu samaksu par iepirkuma līguma ietvaros paredzēto saistību izpildi, tai skaitā visas izmaksas, kas saistītas ar Darbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, apdrošināšanas izmaksas, iekārtu un Darbu garantijas remonta izmaksas, tai skaitā darbi un materiāli, kas nav norādīti iepirkuma Līguma vai Nolikuma dokumentos, bet uzskatāmi par nepieciešamiem Darbu pienācīgai un kvalitatīvai izpildei. Cenā ir iekļauti visi Latvijas Republikas normatīvajos aktos paredzētie nodokļi un nodevas, izņemot pievienotās vērtības nodokli.

6. piedāvājums izstrādāts neatkarīgi 
no konkurentiem un bez konsultācijām, līgumiem vai vienošanām, vai cita veida saziņas ar konkurentiem, un mums nav konkurenci ierobežojošas priekšrocības iepirkuma procedūrā.

Ar šo mēs iesniedzam savu piedāvājumu, kas sastāv no šī pieteikuma, kam pievienoti dokumenti saskaņā ar konkursa Nolikuma prasībām.

Ar šo mēs apliecinām, ka, sagatavojot un iesniedzot šo piedāvājumu, ir izpildījuši Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.

*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

*** Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.

	Pretendenta pārstāvis
	

	
	(amats, vārds, uzvārds)


Pielikums Nr.2

 konkursa Nolikumam

Identifikācijas Nr. JNP 2024/87_JNKU
PRETENDENTA PIEREDZES SARAKSTs
Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

	Nr.p.k.
	Būvobjekta nosaukums un veikto būvdarbu raksturojums 
	Būvdarbu vērtība EUR bez PVN 
	Pasūtītājs (nosaukums, reģistrācijas numurs, adrese, atbildīgā kontaktpersona (vadītājs) un tālrunis)
	Būvdarbu uzsākšanas un pabeigšanas gads un mēnesis

	1.
	
	
	
	

	
	
	
	
	


Pretendents darbu sarakstā iekļauj objektus, kas nodrošina nolikuma prasību izpildi un pievieno nolikumā norādītos kvalifikāciju apliecinošos dokumentus. Pasūtītajam ir tiesības sniegto informāciju pārbaudīt, sazinoties ar norādīto pasūtītāju un pieprasot sniegtās informācijas apstiprinājumu.

	Pretendenta pārstāvis
	

	
	(amats, vārds, uzvārds)


(Ja piedāvājumu iesniedz personu grupa, apliecinājumu paraksta visas personas, kas ietilpst personu grupā, kā arī apakšuzņēmēji, uz kuru iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām)
Pielikums Nr.3

 konkursa Nolikumam

Identifikācijas Nr. JNP 2024/87_JNKU
PRETENDENTA SPECIĀLISTU SARAKSTS
Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

	Nr
	Speciālista vārds un uzvārds
	Sertifikācijas vai akreditācijas joma
	Sertifikāta numurs
	Speciālista paraksts
(arī ar drošu elektrisko parakstu)

	
	
	
	
	

	
	
	
	
	

	
	
	
	
	


Pretendenta speciālists ar savu parakstu apliecina, ka nepastāv šķēršļi kādēļ attiecīgais speciālists nevarētu piedalīties Jelgavas novada pašvaldības, reģ. Nr. 90009118031, Pasta iela 37, Jelgava, rīkotajā atklātā konkursā “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”, iepirkuma ID Nr. JNP 2024/87_JNKU, projekta realizācijā, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.
Pretendenta speciālistu parakstus apliecinu:

	Pretendenta pārstāvis
	

	
	(amats, vārds, uzvārds)


Pielikums Nr.4
 konkursa Nolikumam

Identifikācijas Nr. JNP 2024/87_JNKU

BŪVDARBU IZPILDĒ IESAISTĪTĀ PERSONĀLA PIEREDZES APRAKSTS (CV)

Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

Vārds, uzvārds:

Statuss darbu izpildē:

Pieredze:

Informācija par profesionālo pieredzi, kas ietver darba un projektu pieredzi saistībā ar veicamo darbu vai darba daļu, norādot laika periodu, darba vietu/projektu nosaukumus, atbilstoši nolikuma 3.7.punktam:

	Pasūtītājs, (kontaktpersona, tel. nr.)


	Laika periods
	Speciālista pieredze 

(projekta nosaukums, veiktie pienākumi  atbilstoši nolikuma prasībām)

	
	
	

	
	
	

	
	
	


(CV jānorāda pieredze un kvalifikācija, kas nepārprotami apliecina nolikumā prasīto)

Apliecinājums:

Es, apakšā parakstījies (-usies): 

· apliecinu, ka šī informācija pareizi raksturo mani, manu kvalifikāciju un pieredzi, 

· piekrītu manu personas datu izmantošanai iepirkumā „_______________” (Iepirkuma identifikācijas Nr. JNP 2024/87_JNKU.

· apliecinu, ka apņemos piedalīties līguma izpildē, gadījumā, ja Pretendentam (nosaukums) iepirkuma procedūras rezultātā tiks piešķirtas tiesības slēgt iepirkuma līgumu;

· pievienoju sekojošu dokumentu apliecinātas kopijas:
· (dokumenta nosaukums, apliecināta kopija);
· (dokumenta nosaukums, apliecināta kopija);
· papildināt pēc vajadzības.
	Paraksts:

(arī ar drošu elektrisko parakstu)
	


Pielikums Nr.5
 konkursa Nolikumam

Identifikācijas Nr. JNP 2024/87_JNKU
APAKŠUZŅĒMĒJIEM NODODAMO LĪGUMA DAĻU SARAKSTS
Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

	Pasūtītājs:
	

	Pretendents:
	


	Apakšuzņēmēja nosaukums, reģistrācijas numurs, adrese un kontaktpersona
	Apakšuzņēmējam nododamās līguma daļas apjoms 

(EUR bez PVN):
	Apakšuzņēmējam izpildei 

nododamās līguma daļas precīzs apraksts

	
	
	

	
	
	

	
	
	


	Pretendenta pārstāvis
	

	
	(amats, vārds, uzvārds)


Pielikums Nr.6
 konkursa Nolikumam

Identifikācijas Nr. JNP 2024/87_JNKU
APAKŠUZŅĒMĒJA APLIECINĀJUMS

Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

Ar šo /Apakšuzņēmēja nosaukums, reģistrācijas numurs un adrese/ apliecina, ka:

1) piekrīt piedalīties Jelgavas novada pašvaldības, Reģ. Nr. 90009118031, Pasta iela 37, Jelgava, LV-3001 (turpmāk – Pasūtītājs) organizētajā atklātā konkursā “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”, iepirkuma ID Nr. JNP 2024/87_JNKU, kā <Pretendenta nosaukums, reģistrācijas numurs un adrese> (turpmāk – Pretendents) apakšuzņēmējs, 
2) gadījumā, ja ar Pretendentu tiks noslēgts iepirkuma līgums, apņemas:

· veikt šādus līguma daļas darbus:
___________________________________________________________________

(īss darbu apraksts atbilstoši Apakšuzņēmējiem nododamo līguma daļu sarakstā norādītajam)
· veikt līguma daļas darbus sekojošā apjomā __________________ EUR bez PVN
· nodot pretendentam šādus resursus:
_______________________________________________________________

(īss Pretendentam nododamo resursu (speciālistu un/vai tehniskā aprīkojuma) apraksts).

	Pretendenta pārstāvis
	

	
	(amats, vārds, uzvārds)


	Apakšuzņēmēja pārstāvis
	

	
	(amats, vārds, uzvārds)


Pielikums Nr.7
 konkursa Nolikumam

Identifikācijas Nr. JNP 2024/87_JNKU
TEHNISKĀ SPECIFIKĀCIJA
Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

1. Darbu apjomi (tāmes) (tāme ar 25.09.2024. grozījumiem) pieejamas atsevišķi pircēja profilā (Elektronisko iepirkumu sistēma (EIS) – https://www.eis.gov.lv/EKEIS/Supplier ) pie attiecīgās iepirkuma procedūras, sadaļas "Pamatdati" apakšsadaļā “Dokumenti”. 
2. Iepirkuma priekšmets:
Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā. Saskaņā ar Tāmi.
3. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendentam ir iespējams pirms piedāvājuma iesniegšanas veikt objekta apsekošanu. 

4. Ieinteresētais piegādātājs par jebkuriem konstatētajiem papildus darbu apjomiem rakstiski informē pasūtītāju Nolikumā noteiktajā termiņā. Tādā gadījumā pretendentu pienākums ir sagatavot piedāvājumu atbilstoši pasūtītāja veiktajiem norādījumiem pie iepirkuma dokumentācijas, ja tādi tiks publicēti, pamatojoties uz pretendentu iesniegto pamatojošo informāciju.

5. Ja ieinteresētajam piegādātājam, izskatot tāmi un apsekojot objektu, ir nepieciešama papildus informācija par konstruktīvajiem risinājumiem objektā un darbu apjomiem, šo informāciju nepieciešams pieprasīt rakstiskā veidā Nolikumā noteiktā kārtībā.
6. Piedāvājumā jāietver visi iespējamie izdevumi, lai veiktu objektā paredzētos darbus,  tehniskajā specifikācijā minētos darbus un apjomus, kā arī jāparedz visi iespējamie riski saistībā ar iespējamo izdevumu palielināšanos.

7. Pretendentam piedāvājuma cenā jāietver visi izdevumi, kuri saistīti ar darba organizēšanu būvobjektā (būvobjekta nožogošana un apgaismošana, būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi).

8. Pirms būvdarbu uzsākšanas iepirkumu uzvarētājs nodrošina kontrolskaitītāja uzstādīšanu izlietoto resursu uzskaitei, pieaicinot Pasūtītāja pārstāvi.  
9. Iepirkuma uzvarētājam pirms darbu uzsākšanas jābūt noslēgtam līgumam par būvgružu novietošanu speciāli šim nolūkam atvēlētos poligonos. Līgumu kopijas iesniegt pasūtītājam. 

10. Pirms būvdarbu uzsākšanas iepirkuma uzvarētājam jāiesniedz paziņojums Valsts Darba inspekcijai par darbu uzsākšanu objektā. Paziņojuma kopija jāiesniedz Pasūtītājam.

11. Tāmēs piedāvātajām izmaksu pozīcijām jābūt fiksētām uz visu Līguma izpildes laiku un tās nedrīkst pārrēķināt, izņemot Līgumā paredzētos gadījumos. 

12. Pretendentam jāņem vērā, ka gadījumā, ja ar Iepirkuma uzvarētāju tiks noslēgts būvniecības līgums, tad 5 (piecu) darba dienu laikā pēc būvniecības līguma noslēgšanas pasūtītājam jāiesniedz visa nepieciešamā dokumentācija būvdarbu darbu uzsākšanai objektā:

· apdrošinātāja izsniegtu būvuzņēmēja civiltiesiskās atbildības obligātās apdrošināšanas polises kopija;

· apdrošinātāja izsniegtu atbildīgo būvspeciālistu profesionālā civiltiesiskās atbildības obligātās apdrošināšanas polišu kopijas;

· līguma par būvgružu novietošanu uz visu būvniecības laiku kopija;

· rīkojumi un sertifikāti par atbildīgo būvdarbu vadītāju, atbildīgo darba aizsardzības koordinatoru un ugunsdrošības speciālista nozīmēšanu objektā;

13. Iepirkuma uzvarētājs regulāri plāno ar pasūtītāju darba sanāksmes objektā, kuru laikā atskaitās par padarīto, kā arī nekavējoties informē pasūtītāju par iespējamām problēmām būvniecības procesā. Sapulces vada un protokolē Ģenerāluzņēmējs. Sapulcēm jānotiek ne retāk kā vienu reizi nedēļā. Par sapulču norises vietu un laiku pasūtītājas ar iepirkuma uzvarētāju vienojas atsevišķi.

14. Pēc līguma noslēgšanas pasūtītājs uz būvniecības laiku līdz objekta nodošanai ekspluatācijā nodod iepirkuma uzvarētājam objektu, parakstot attiecīgo aktu.

15. Darbu uzsākšanas un pabeigšanas termiņi jāparedz saskaņā ar Darbu izpildes (kalendāro) grafiku, ko apstiprina pasūtītājs pie līguma noslēgšanas. Vajadzības gadījumā pie līguma noslēgšanas iepirkuma uzvarētājam jāprecizē Darbu izpildes grafiks.

16. Darba uzsākšanas laiks ir ne vēlāk kā 5 darba dienas kopš būvdarbu uzsākšanas nosacījumu izpildes.

17. Būvdarbi objektā jāveic un būvobjekts jānodod ekspluatācijā atbilstoši Latvijā spēkā esošajiem normatīvajiem aktiem.

18. Visa tehniskā dokumentācija, kas iesniedzama pasūtītājam saskaņā ar normatīvajiem aktiem, lai būvdarbus varētu pieņemt ekspluatācijā, jāsagatavo un jāiesniedz pasūtītājam vismaz 10 (desmit) darba dienas pirms līguma izpildes termiņa beigām.
19. Visa ar būvdarbu pabeigšanu saistītā dokumentācija Iepirkuma uzvarētājam jānodod vismaz 10 (desmit) darba dienas pirms plānotā objekta nodošanas termiņa; 
20. 5 (piecu) darba dienu laikā pēc rakstiskā paziņojuma par būvdarbu pabeigšanu Pasūtītājs sasauc darba komisiju (piedalās pasūtītāja pārstāvji, būvuzņēmēja pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus.

21. Pretendents nes pilnu materiālo atbildību par trešajām personām nodarītajiem zaudējumiem.
Pielikums Nr.8
 konkursa Nolikumam

Identifikācijas Nr. JNP 2024/87_JNKU
Finanšu piedāvājums

Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

Darbu izmaksās (Tāmēs) jāparedz visu nepieciešamo materiālu un būvdarbu izmaksas, nepieciešamo pagaidu pasākumu un darbu izmaksas, kā arī visas izmaksas, kas var būt nepieciešamas, lai nodrošinātu atbilstību saistošajiem Latvijas Republikas likumu un normatīvu prasībām, kā arī jebkuru citu Tehniskajā specifikācijā minēto darbu pozīciju, kas nav atsevišķi norādītas citviet, izmaksas. 
Tāmē pretendentam jāiekļauj visi darbi un materiāli, lai nodrošinātu būvdarbu apjomos uzskaitīto darbu izpildi atbilstoši Tehniskajai dokumentācijai, Latvijas Republikā spēkā esošajai likumdošanai un katra konkrētā tehnoloģiskā procesa prasībām. Pretendentam ir pienākums izstrādājot piedāvājuma tāmi atbilstoši nolikuma prasībām pārliecināties, ka tāmē ir iekļauti visi darbi un materiāli, pat, ja Pasūtītājs tos nav iekļāvis savā tāmē, bet to nepieciešamība izriet no Būvdarbiem. 
Ja Tāmēs ir minēti konkrēti materiālu ražotāju vai produktu nosaukumi, Uzņēmējs drīkst piedāvāt un Tāmēs izcenot šiem konkrētajiem produktiem citu ražotāju ekvivalentus produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā Tāmēs minētie, kā arī atbilst Tehniskajām specifikācijām. 
Visās Būvniecības izmaksu tāmes pozīcijās, kur ir atsauces uz iekārtu, materiālu un izstrādājumu izgatavotāju firmām un norāde „vai ekvivalents”, pretendentam savā piedāvājumā ir pienākums dzēst norādi „vai ekvivalents”, kā arī, piedāvājot ekvivalentu Būvniecības izmaksu tāmes pozīcijā minētajam, norādīt konkrētu iekārtu, materiālu un izstrādājumu, tā ražotāju, nosaukumu, modeli un citus raksturojošos rādītājus. 
Tehniskajā piedāvājumā piedāvājot ekvivalentu būvizstrādājumu vai preci (materiālu), Pretendentam jāpierāda tās ekvivalentums, iesniedzot  Pasūtītājam skaidrojumus, ražotāju tehnisko dokumentāciju  vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem, kas apliecina  piedāvātā būvizstrādājuma, preču (materiālu) vai standarta ekvivalenci attiecībā pret būvprojektā paredzēto.
	Projekta nosaukums
	Kopējā cena EUR bez PVN
	Pievienotās vērtības nodoklis EUR 21% (PVN)
	Kopējā cena EUR ar PVN



	Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā
	
	
	


Apstiprinām, ka Finanšu piedāvājuma cenā ir iekļautas visas izmaksas, kas saistītas ar līguma pilnīgu un kvalitatīvu izpildi.
	Pretendenta pārstāvis
	

	
	(amats, vārds, uzvārds)


Pielikums Nr.9
 konkursa Nolikumam

Identifikācijas Nr. JNP 2024/87_JNKU
Tehniskais piedāvājums
Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

Pretendents sagatavo un iesniedz:
1) Darbu veikšanas kalendārais grafiku - tabulas veidā jānorāda darbu izpildes termiņi pa etapiem, atbilstoši nolikuma prasībām un specifikācijās norādītajām prasībām. Jānorāda darbaspēka plūsma darbu laikā. 
2) Apliecinājums, ka tiks ievērota  Līguma projektā noteiktā maksāšanas kārtība (noslēguma maksājums, kas ir ne mazāks kā 10% (desmit procenti) no kopējās Līgumcenas).
3)   Garantijas laika nodrošinājumu – iesniedz apliecinājumu, ka Izpildīto būvdarbu minimālais garantijas termiņš, kurā būvuzņēmējs par saviem līdzekļiem novērš būvdarbu defektus, kas atklājušies pēc Objekta pieņemšanas ekspluatācijā, – ne mazāks kā 3 (trīs) gadi, skaitot no Būvvaldes atzīmes saņemšanas par būvdarbu nosacījumu izpildi Apliecinājuma kartē/Būvatļaujā.
Ja garantijas perioda laikā ir atklāti būvniecības (būvdarbu, izmantoto materiālu, iekārtu, mehānismu, sistēmu, konstrukciju, tehnoloģisko iekārtu u.c.) defekti vai trūkumi, būvuzņēmējam tie jānovērš par saviem līdzekļiem Pasūtītāja noteiktajos termiņos. Darbaspēka un tehnikas resursu noslodze citos būvuzņēmēja objektos nevar būt par iemeslu defektu un trūkumu novēršanas termiņa nokavējumam. Būvuzņēmējam jāapņemas nodrošināt izpildīto būvdarbu garantiju pilnā apmērā visā būvobjekta garantijas periodā.

Pielikums Nr.10
 konkursa Nolikumam

Identifikācijas Nr. JNP 2024/87_JNKU
LĪGUMA PROJEKTS
Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

 Ozolniekos
2024.gada ____. __________

SIA “Jelgavas novada KU”,  vien. reģ. Nr. 40003410894, tās valdes locekļu ________________________ un   ___________________ personā, kuri rīkojas saskaņā ar statūtiem, turpmāk – Pasūtītājs,
_______________________, tās _______________________ personā, kurš darbojas pamatojoties uz __________________, turpmāk saukta “Izpildītājs”, no otras puses, abas puses kopā turpmāk šī līguma tekstā sauktas “Līdzēji”, 

pamatojoties uz Publisko iepirkumu likumu, Pasūtītāja iepirkumu komisijas [..] lēmumu iepirkumā “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā ”, Identifikācijas numurs  _______________, rezultātiem, dzīvojamās mājas, Kastaņu ielā 6, Ozolniekos, dzīvokļu īpašnieku kopības [..] lēmumu [..], pamatojoties uz Latvijas Republikas normatīvajiem aktiem, bez maldības, viltus un spaidiem noslēdz šo līgumu, turpmāk saukts “Līgums”, par sekojošo:

1. LĪGUMA PRIEKŠMETS.
1.1. Pasūtītājs uzdod, bet Izpildītājs apņemas veikt darbus, kas saistīti ar daudzdzīvokļu dzīvojamās ēkas jumta seguma remontu, (turpmāk – Darbi), Kastaņu ielā 6, Ozolniekos, Ozolnieku pagastā, Jelgavas novadā, saskaņā ar finanšu piedāvājumu (Pielikums Nr.1), lokālo tāmi (Pielikums Nr.2), kas ir Līguma neatņemama  sastāvdaļa un atbilstoši iepirkuma nolikuma prasībām, kā arī spēkā esošajiem normatīvajiem tiesību aktiem, būvnormatīviem un standartiem.

1.2. Dzīvojamā māja Kastaņu ielā 6, Ozolniekos, Ozolnieku pagastā, Jelgavas novadā, un tai piesaistītā teritorija, kur tiks veikti Darbi, Līguma izpratnē – Objekts.

2. LĪGUMA DARBU IZMAKSAS, MAKSĀJUMI UN NORĒĶINI

2.1. Līguma kopējā summa ir ___ EUR (eiro), kas sastāv no  Līgumcenas ___EUR (eiro) apmērā un pievienotās vērtības nodokļa (21%) ___EUR (eiro) apmērā. Pievienotās vērtības nodoklis tiek maksāts, atbilstoši Latvijas Republikā spēkā esošo normatīvo aktu prasībām.

2.2. Darbu vērtība ir noteikta saskaņā ar lokālo tāmi (Pielikums Nr.2) un ir nemainīga visu Līguma darbības laiku.

2.3. Pasūtītājs, veicot galīgo norēķinu ar Izpildītāju, maksā par izpildītiem Darbiem 30 (trīsdesmit) dienu laikā no abpusējas Darbu pieņemšanas-nodošanas akta parakstīšanas un rēķina saņemšanas dienas. 
2.4. Izpildītājs kopā ar atbilstoši sagatavotu rēķinu iesniedz Pasūtītājam Būvdarbu garantijas laika garantiju (bankas garantija vai apdrošināšanas polise), kurā norādīts, ka garantijas devējs (kredītiestāde vai apdrošināšanas sabiedrība) maksās Pasūtītājam garantijas summu 5% (piecu procentu) no Līguma summas (bez PVN) pēc pirmā Pasūtītāja pieprasījuma.
2.5. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no līgumcenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu

2.6. Līguma 2.4. punktā minētajā Līguma garantijas laika garantijai (turpmāk – Nodrošinājums) jāietver vismaz šāda informācija:

2.6.1. Bankas garantijai piemērojami Starptautiskās tirdzniecības palātas (International Chamber of Commerce (ICC) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), apdrošināšanas polisei piemērojams Apdrošināšanas līgumu likums, bet attiecībā uz jautājumiem, kurus neregulē minētie noteikumi, šai garantijai piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu); 

2.6.2. Pasūtītāja un Būvdarbu veicēja rekvizīti;

2.6.3. Nodrošinājuma devēja nosaukums un rekvizīti;

2.6.4.  Līguma, par kuru iesniedz Nodrošinājumu, nosaukums, numurs un noslēgšanas datums;

2.6.5. Nodrošinājuma summa Līguma 2.4. punktā noteiktajā apmērā;

2.6.6. Nodrošinājuma spēkā stāšanās diena un spēkā esības termiņš, kurš Līguma izpildes garantijai vismaz par 4 (četrām) nedēļām pārsniedz Līguma 8.1. punktā noteikto Līguma izpildes gala termiņu;

2.6.7. Nodrošinājuma devēja (kredītiestādes vai apdrošinātāja) neatsaucama apņemšanās pēc pirmā Pasūtītāja rakstiskā pieprasījuma, kurā norādīts, ka Būvdarbu veicējs nav izpildījis savas saistības saskaņā ar Līgumu, norādot kādas saistības nav izpildītas, izmaksāt Pasūtītājam summu Nodrošinājuma summas apmērā 5 (piecu) darbdienu laikā pēc pieprasījuma saņemšanas, nepieprasot no Pasūtītāja papildus pierādījumus vai paskaidrojumus;

2.6.8. Prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

2.7. Ja Darbu nodošana notiek pa posmiem, tad Pasūtītājs ir tiesīgs pēc Izpildītāja lūguma veikt samaksu 30 (trīsdesmit) dienu laikā no ikmēneša pieņemšanas-nodošanas akta parakstīšanas brīža un rēķina saņemšanas, bet kopā ne vairāk par 50 %  no Līguma summas, ja tas nav noslēdzošais pieņemšanas-nodošanas akts un galīgais norēķins.
3. DARBU IZPILDES TERMIŅŠ

3.1. Izpildītājs Darbus uzsāk pēc tam, kad Pasūtītājs izpildījis Līguma 5.1.punkta prasības un Puses ir saskaņojušas Darbu uzsākšanas datumu. Izpildītājs izpilda Darbus un nodod tos 3 (trīs) mēnešu laikā no līguma abpusējas parakstīšanas dienas, ievērojot, ka Darbi pildāmi Darbu kvalitātei labvēlīgos klimatiskajos apstākļos.

3.2. Darbu izpildes termiņš neparedzētu apstākļu iestāšanās gadījumā, ja tie Izpildītājam objektīvi pamatoti traucē paredzēto Darbu izpildes termiņa ievērošanu, pagarināms, Pusēm par to savstarpēji rakstiski vienojoties.

4. IZPILDĪTĀJA  TIESĪBAS UN PIENĀKUMI

 4.1.Izpildītājs uzsāk Darbus un izpilda tos pienācīgā kvalitātē un termiņā, atbilstoši Līguma 3.1.punktā noteiktajam. 

4.2. Izpildītājs 5 (piecu) darba dienu laikā pēc Līguma parakstīšanas Pasūtītājam iesniedz  šādus dokumentus:

4.2.3. būvdarbu veicēja civiltiesiskās atbildības obligātās apdrošināšanas polises kopiju;

4.2.4. būvdarbu veicēja profesionālās darbības obligātas apdrošināšanas  polises kopiju;

4.2.5. rīkojumus par atbildīgā būvdarbu vadītāja un darba drošības koordinatora nozīmēšanu;

4.2.7. būvspeciālistu profesionālās civiltiesiskās atbildības obligātās apdrošināšanas polišu kopijas;

4.2.8. līguma starp būvdarbu veicēju un atkritumu apsaimniekošanas kompāniju kopiju;

4.2.9. citus dokumentus, ja to paredz normatīvie akti.

4.3. Līguma 4.2.punktā noteiktiem terminētiem dokumentiem jābūt spēkā visā Līguma darbības laikā. Ja dokumenta derīguma termiņš beidzas Līguma darbības laikā, Izpildītājs 5 (piecu) darba dienu laikā iesniedz Pasūtītājam attiecīgo spēkā esošo dokumentu.

4.4. Gadījumā, ja Izpildītājs 15 (piecpadsmit) kalendāro dienu laikā no Darbu uzsākšanas  datuma, par kuru Puses vienojušās Līguma 3.1.punktā noteiktajā kārtībā, nav uzsācis Darbu izpildi vai arī nav izpildījis Darbus pilnā apjomā un Līgumā noteiktajā termiņā, Pasūtītājam ir tiesības lauzt Līgumu. Pasūtītājam ir tiesības noslēgt darbuzņēmuma līgumu ar citu Izpildītāju, šajā gadījumā Izpildītājam ir pienākums atlīdzināt Pasūtītājam visus izdevumus un zaudējumus, kas saistīti ar Darbu veikšanu un samaksāt līgumsodu.

4.5. Darbu pabeigšana un nodošana tiek noformēta ar pieņemšanas - nodošanas aktu, kuru Pasūtītājs paraksta tikai pēc tam, kad ir pārbaudījis izpildīto darbu un izmantoto materiālu kvalitāti.

4.6. Izpildītājs nodrošina materiālus un iekārtas, kas nepieciešami darbu izpildei,  izmantojamo materiālu atbilstību drošības un kvalitātes prasībām saskaņā ar Latvijas Republikas standartiem un normatīvajiem aktiem.

4.7. Izpildītāja pienākums ievērot būvniecības noteikumus, drošības tehnikas, ugunsdrošības, darba aizsardzības, apkārtējās vides aizsardzības noteikumus, kā arī citus normatīvos aktus, kas regulē šādu darbu veikšanu. Izpildītājs par šā punkta izpildi uzņemas pilnu atbildību visā Līguma darbības laikā.

4.8. Izpildītājs pilnā mērā ir atbildīgs par zaudējumiem, ko viņš ir radījis Pasūtītājam, trešajām personām vai apkārtējai videi, Darbu veikšanas laikā Objektā un Garantijas laikā.

4.9. Izpildītājs atbilstoši Latvijas Republikas normatīvajiem aktiem  uzņemas atbildību par Objektā piemērotajām celtniecības kvalitatīvām un drošām metodēm. Izpildītājs Līgumā noteiktajā kārtībā veic jebkuru Darbos radušos defektu vai trūkumu novēršanu Darbu izpildes laikā.

4.10.Izpildītājs apakšuzņēmējus, uz kuru iespējām balstījies iepirkumā, lai apliecinātu savas kvalifikācijas atbilstību iepirkuma dokumentos noteiktajām prasībām, drīkst mainīt tikai ar Pasūtītāja rakstveida piekrišanu.

4.11.Darbu izpildes gaitā Izpildītājs Objektā nodrošina kārtību un tīrību, neatstāj Objektā atkritumus un būvgružus. 

4.12. Izpildītājs Darbu izpildi veic ar saviem materiāliem, spēkiem un līdzekļiem, pilnā apjomā un termiņos saskaņā ar Līguma noteikumiem.

4.13. Operatīvai strīdu, tehnisko un citu jautājumu risināšanai darbu izpildes gaitā, Līguma izpildes un veikto darbu kontrolei, pieņemšanai Izpildītājs nozīmē atbildīgo personu [..],  tālr.________.  

5. PASŪTĪTĀJA  TIESĪBAS  UN  PIENĀKUMI

5.1. Pasūtītājam ir pienākums nodrošināt Izpildītājam netraucētu piekļūšanu darba vietai, pieslēgšanos nepieciešamajām inženierkomunikācijām (par izlietotajiem resursiem maksā Izpildītājs). Pirms darbu uzsākšanas Izpildītājs nodrošina kontrolskaitītāja uzstādīšanu izlietoto resursu uzskaitei, pieaicinot Pasūtītāja pārstāvi. Beidzot Darbus, Izpildītājs apņemas nodot kontrolskaitītāja rādījumus Pasūtītāja pārstāvim.  

5.2. Pasūtītājam ir tiesības nepiekrist apakšuzņēmēju nomaiņai, ja pastāv šādi nosacījumi:

5.2.1. Izpildītāja piedāvātais apakšuzņēmējs neatbilst iepirkuma dokumentos noteiktajām prasībām, kas attiecas uz apakšuzņēmējiem;

5.2.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkumā noteiktajām prasībām.

 5.3. Operatīvai strīdu, tehnisko un citu jautājumu risināšanai darbu izpildes gaitā, Līguma izpildes un veikto darbu kontrolei, pieņemšanai Pasūtītājs nozīmē atbildīgo personu [..],  tālr.________.  

6. GARANTIJA

6.1.  Izpildītājs garantē Darbu izpildi pilnā apjomā un termiņos saskaņā ar Līguma un tā pielikumu noteikumiem, visu darbu izpildes kvalitāti atbilstoši spēkā esošajām tiesību normām. Izpildītājs novērš Darba  nepilnības, ja tādas rodas Garantijas laikā. Izpildītājs apņemas nodrošināt garantijas servisu.

6.2.  Veikto Darbu, izmantoto materiālu un izejvielu garantijas termiņš noteikts 3 (trīs) gadi no pabeigto darbu izpildes un pieņemšanas nodošanas akta parakstīšanas dienas. Gadījumā, ja pirms minētā garantijas laika termiņa beigām tiek konstatēti defekti un to novēršana nav iespējama garantijas laika ietvaros, tad garantijas laiks tiek pagarināts par to laiku, kurā Izpildītājs novērš attiecīgos defektus.

6.3. Izpildītājs, saņemot Pasūtītāja rakstisku paziņojumu uz Izpildītāja e-pasta adresi, kas norādīta Līgumā, vai juridisko adresi, noteiktajā garantijas termiņā, uz sava rēķina novērš bojājumus, trūkumus vai neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda Darbu izpildes vietu un laiku, kad Izpildītājam jāierodas uz Defektu akta sastādīšanu. Pasūtītāja noteiktais termiņš nedrīkst būt mazāks par 2 (divām) dienām, taču Puses var vienoties par citu termiņu defektu akta sastādīšanai.

6.4. Norādītajā termiņā Puses sastāda defektu aktu, tajā norādot Darbos konstatētos trūkumus vai neatbilstības, kā arī to novēršanas termiņu. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusējā kārtā, un tas ir saistošs Izpildītājam. Par akta sastādīšanu tiek paziņots Izpildītājam, norādot akta sastādīšanas vietu un laiku.

6.5. Ja trūkumi nav radušies Pasūtītāja vai trešās personas vainas dēļ vai nepārvaramas varas dēļ, Izpildītājs uz sava rēķina novērš trūkumus ar Pasūtītāju saskaņotajā laikā, un pēc to veikšanas darbi tiek nodoti  ar pieņemšanas - nodošanas aktu.

6.6. Ja Izpildītājs no atklāto defektu akta parakstīšanas brīža, 15 (piecpadsmit) dienu laikā nenovērš defektus un nepilnības veiktajos darbos, ieskaitot iekārtas, Pasūtītājs, saglabājot savas garantijas tiesības, novērš defektus un nepilnības ar cita Izpildītāja palīdzību. Visas atbilstošās defektu vai trūkumu novēršanas izmaksas Pasūtītājs pieprasa no Izpildītāja.

7. PUŠU ATBILDĪBA UN STRĪDU ATRISINĀŠANA

7.1. Pušu starpā radušās domstarpības Līguma sakarā, ko Puses nevar atrisināt pārrunu ceļā, izšķiramas Latvijas Republikas vispārējās jurisdikcijas tiesās, atbilstoši Latvijas Republikas normatīvajiem aktiem.

7.2. Puses viena otrai ir atbildīgas par līgumsaistību pārkāpšanu, kā arī par zaudējumu radīšanu otrai Pusei saskaņā ar spēkā esošajiem Latvijas Republikas normatīvajiem tiesību aktiem.

7.3. Ja Izpildītājs neievēro Līguma 3.1. punktā noteikto Darbu izpildes termiņu, Pasūtītājs aprēķina Izpildītājam līgumsodu 0,25 % apmērā no līgumsummas par katru nokavēto dienu, bet ne vairāk kā 10 % no kopējās Līguma summas.

7.4. Ja Pasūtītājs nenorēķinās ar Izpildītāju par kvalitatīvi izpildītajiem un nodotajiem Darbiem un par pamatu tādam kavējumam nav Izpildītāja neizpildītās ar Līgumu uzņemtās saistības, Izpildītājs var prasīt no Pasūtītāja līgumsodu 0,25 % apmērā no nesamaksātās summas par katru nokavēto dienu, bet ne vairāk kā 10 %  no pamatparāda.

7.5. Ja Pasūtītājs ir aprēķinājis kādu no Līgumā noteiktajiem līgumsodiem, Pasūtītājs veic līgumsoda ieturējumu no Izpildītājam izmaksājamiem maksājumiem, par to rakstiski informējot Izpildītāju.

7.6. Līgumsoda samaksa neatbrīvo Puses no Līgumā noteikto saistību pilnīgas izpildes.

7.7. Par Līguma 4.2. punkta prasību neizpildīšanu Izpildītājs maksā Pasūtītājam līgumsodu 0,05 % no līgumcenas par katru kavējuma dienu, ja līgumsods sasniedz 10 %  līgumcenas robežu, tas ir pamats Līguma laušanai.

7.8. Par Līguma 4.4.punkta prasību neizpildīšanu Izpildītājs maksā Pasūtītājam līgumsodu 10 % apmērā no līgumcenas un zaudējumus, kādi Pasūtītājam radušies, piesaistot citu darbu izpildītāju, ievērojot, ka līgumsods maksājams tikai tādā apmērā, kādā tas pārsniedz Pasūtītāja zaudējumu summu.

7.9. Par Līguma 6.6.punkta prasību neizpildīšanu Izpildītājs maksā Pasūtītājam līgumsodu 10 % apmērā no Līguma summas un zaudējumus, kādi Pasūtītājam radušies, piesaistot citu darbu izpildītāju, ievērojot, ka līgumsods maksājams tikai tādā apmērā, kādā tas pārsniedz Pasūtītāja zaudējumu summu.

7.10. Izpildītājs maksā līgumsodu 10 % apmērā no Līgumcenas, ja bez Pasūtītāja vainas ir atkāpies no Līguma vai, ja Pasūtītājs ir lauzis Līgumu vienpusējā kārtā tādēļ, ka Izpildītājs nepilda līgumsaistības, tostarp, tādēļ, ka nav iesniedzis kādus no  apdrošināšanas dokumentiem, nav izpildījis Darbus Līgumā noteiktajā termiņā u.c. .

7.11. Puses nav atbildīgas ja līgumsaistības netiek pildītas tādu apstākļu dēļ, kurus Puses nevarēja paredzēt Līgumu slēdzot, kā arī Līguma izpilde nav iespējama no Pusēm neatkarīgu iemeslu dēļ.

7.12. Nepārvaramas varas apstākļu gadījumā, kas savukārt ir notikums, no kura nav iespējams izvairīties un kura sekas nav iespējams pārvarēt, Puse, kura atsaucas uz šādiem apstākļiem, līguma noslēgšanas brīdī notikumu nevarēja paredzēt; notikums nav radies attiecīgās Puses vai tās kontrolē esošas personas rīcības dēļ; notikums saistību izpildi padara ne tikai apgrūtinošu, bet neiespējamu, attiecīgā Puse par līgumsaistību izpildes neiespējamību nepārvaramas varas apstākļu dēļ rakstiski informē otru Pusi 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.

7.13. Ja Līgums tiek izbeigts nepārvaramas varas apstākļu dēļ, nevienai no Pusēm nav tiesību pieprasīt no otras Puses zaudējumu atlīdzināšanu vai kompensāciju par jebkura veida zaudējumiem.

8. LĪGUMA DARBĪBAS LAIKS, GROZĪJUMI,  IZBEIGŠANA

8.1. Līgums ir spēkā 3 (trīs) mēneši no līguma abpusējas parakstīšanas brīža. Līgums ir saistošs līdz tajā paredzēto saistību pilnīgai un pienācīgai izpildei.

8.2. Ja līgumsaistības netiek pildītas, otrai Pusei ir tiesības vienpusējā kārtā nekavējoties lauzt Līgumu, paziņojot attiecīgajai Pusei par to rakstveidā, uzliekot par pienākumu vainīgajai Pusei samaksāt līgumsodu un segt visus zaudējumus, kas radušies attiecīgās Puses līgumsaistību neizpildes rezultātā.

8.3. Pasūtītājs ir tiesīgs vienpusējā kārtā izbeigt Līgumu, ja Izpildītājs nav izpildījis Darbus Līgumā noteiktajā termiņā vai nav izpildījis tam ar Līgumu noteiktos pienākumus, t.sk., Līgumā noteiktajā laikā nav iesniedzis atbildības apdrošināšanas dokumentus.

8.4. Izpildītājs 5 (piecu) darba dienu laikā no Pasūtītāja paziņojuma, par Līguma laušanu, saņemšanas dienas samaksā Pasūtītājam līgumsodu saskaņā ar Līguma noteikumiem.

8.5. Līguma laušanas gadījumā, Izpildītājs, Pasūtītāja noteiktajā datumā, pārtrauc darbus, veic visus pasākumus, lai Objekts un Darbi tiktu atstāti nebojātā, drošā stāvoklī, sakopj Objektu, nodod Pasūtītājam ar Darbiem saistītos dokumentus, nodrošina, ka tā personāls atstāj Objektu. Par Objekta nodošanu Pasūtītājam Puses sastāda attiecīgu aktu.

8.6. Līguma izbeigšanas vai laušanas gadījumā, Puses sastāda aktu par faktiski veikto darbu apjomu un to vērtību. Pasūtītājs pieņem darbus tādā apjomā, kādā tie ir faktiski veikti, ja tos objektīvi ir iespējams pieņemt un tie ir turpmāk izmantojami. Izpildītāja neierašanās nekavē akta sastādīšanu, un uzskatāms, ka Izpildītājs piekritis aktā norādītajam.

8.7. Ja Pasūtītājs apgrūtina vai liedz Izpildītājam Līgumā noteikto saistību izpildi, Izpildītājs var vienpusēji lauzt Līgumu pie nosacījuma, ka Pasūtītājs 10 (desmit) dienu laikā no attiecīga Izpildītāja paziņojuma saņemšanas dienas nav novērsis šķēršļus Līgumā noteikto Izpildītāja saistību izpildei.

8.8. Līgumu iespējams grozīt, izbeigt vai atzīt par spēkā neesošu, pamatojoties uz  iemesliem, kas noteikti Latvijas Republikas normatīvajos aktos, Līgumā vai pēc Pušu vienošanās. Pušu starpā panāktas vienošanās ir spēkā  rakstveidā un abpusēji parakstītas.

8.9. Pasūtītājs ir tiesīgs vienpusējā kārtā atkāpties no Līguma pirms termiņa, nosūtot Izpildītājam rakstveida paziņojumu, ja konstatētas Publisko iepirkumu likumā norādītās iepirkuma līguma izbeigšanas prasības, t.sk., ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šajā gadījumā tiek piemērota Publisko iepirkumu likumā noteiktā Iepirkuma līguma izbeigšanas kārtība. Pasūtītājs izpilda uz izbeigšanas brīdi pastāvošās saistības.

8.10. Līgumā noteiktajos gadījumos Līgums uzskatāms par izbeigtu ar laiku vai datumu, atbilstoši Puses rakstveida paziņojumā norādītajam.

9. KONFIDENCIALITĀTE

9.1. Izpildītājs apņemas ievērot konfidencialitāti, tajā skaitā:

9.1.1.
aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, tostarp tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;

9.1.2.
bez Pasūtītāja rakstveida piekrišanas nepubliskot vai jebkādā citā veidā trešajām personām, tostarp plašsaziņas līdzekļiem, nesniegt informāciju vai nepaust viedokli par Līguma izpildes gaitu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.

9.2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, par komercnoslēpumu netiek noteikta informācija, kas saistīta ar Līguma priekšmetu un tā izpildes rezultātu.

9.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.

9.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.

10. APDROŠINĀŠANA 

10.1. Izpildītājs savā vārdā noslēdz un iesniedz Pasūtītājam Izpildītāja un atbildīgo civiltiesiskās atbildības apdrošināšanas polisi (polises) visiem Darbiem, kas saskaņā ar Līgumu veicami un kas ietver Izpildītāja,  apakšuzņēmēju vispārējās civiltiesiskās atbildības apdrošināšanu un būvspeciālistu profesionālās civiltiesiskās atbildības apdrošināšanu (kur attiecināms), atbilstoši normatīvo aktu prasībām. 

10.2. Izpildītājs pēc akta par ēkas pieņemšanu ekspluatācijā un Būvdarbu nodošanas-pieņemšanas akta parakstīšanas iesniedz Pasūtītājam kredītiestādes vai apdrošināšanas kompānijas izdotu garantijas laika nodrošinājumu 5 (pieci)% apmērā no kopējās līguma summas.

11. PĀRĒJIE NOTEIKUMI

11.1.  Parakstot Līgumu, Puses apliecina, ka ir iepazinušās ar tā saturu un pilnīgi vienojušās par visiem Līguma nosacījumiem, atzīst Līgumu par pareizu un abpusēji izdevīgu. 

11.2. Pusēm nav tiesību sniegt trešajām personām informāciju, kas tām taptu zināma Līguma darbības laikā.

11.3. Puses nodrošina informācijas saņemšanu juridiskajā vai elektroniskā pasta adresē un apņemas 5 (piecu) dienu laikā paziņot viena otrai par savu rekvizītu (nosaukuma, adreses, u.tml.) izmaiņām.

11.4.Visi paziņojumi, vēstules, pretenzijas un cita ar Līgumu saistītā dokumentācija tiek uzskatīta par saņemtu un paziņotu 7. (septītajā) dienā pēc tās nosūtīšanas uz Puses juridisko adresi. Elektroniskā pasta vēstule tiek uzskatīta par saņemtu nākamajā darba dienā pēc tās nosūtīšanas attiecīgajai Pusei.

11.5. Ar Līguma noslēgšanas brīdi zaudē spēku visas iepriekšējās vienošanās rakstiskas vai mutiskas attiecībā ar šā Līguma priekšmetu, ja tādas bijušas starp Pusēm.

11.6. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

11.7.Šis līgums sagatavots un parakstīts latviešu valodā 2 (divos) identiskos eksemplāros ar vienādu juridisko spēku uz __ (_____) lapām. Puses Līgumu paraksta ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā. 

Pielikumā:

1.  Finanšu piedāvājums

2.  Lokālā tāme

12. PUŠU REKVIZĪTI UN PARAKSTI

	PASŪTĪTĀJS:
	                  IZPILDĪTĀJS:


	SIA “Jelgavas novada KU”

Vienotais reģistrācijas numurs: 40003410894

Juridiskā adrese: Kastaņu iela 2, Ozolnieki, Ozolnieku pagasts, Jelgavas novads, LV-3018

AS "SEB banka" konts: LV35UNLA0050005143840

AS "Swedbank" konts: LV33HABA0551027635305


	


Valdes loceklis * Paraksts  

Valdes locekle  * Paraksts  

DOKUMENTS IR PARAKSTĪTS AR DROŠU ELEKTRONSIKO PARAKSTU UN SATUR LAIKA ZĪMOGU

Pielikums Nr.11
 konkursa Nolikumam

Identifikācijas Nr. JNP 2024/87_JNKU
APLIECINĀJUMS PAR NEATKARĪGI IZSTRĀDĀTU PIEDĀVĀJUMU
Atklātam konkursam “Jumta seguma remonts daudzdzīvokļu dzīvojamai ēkai Kastaņu ielā 6, Ozolniekos, Ozolnieku pagastā, Jelgavas novadā”,
iepirkuma ID Nr. JNP 2024/87_JNKU

Ar šo, sniedzot izsmeļošu un patiesu informāciju, ____________(Pretendenta nosaukums, reģ. Nr.)
(turpmāk – Pretendents) attiecībā uz iepirkumu______ apliecina, ka:
1. Pretendents ir iepazinies un piekrīt šī apliecinājuma saturam.

2. Pretendents apzinās, ka var tikt izslēgts no dalības iepirkumā, ja atklāsies, ka šis apliecinājums jebkādā veidā nav izsmeļošs un patiess.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):

	☐
	4.1. ir iesniedzis piedāvājumu neatkarīgi no konkurentiem
 un bez konsultācijām, līgumiem vai vienošanām, vai cita veida saziņas ar konkurentiem;

	☐
	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.


5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām; 

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu un Publisko iepirkumu likums
 paredz uz 3 gadiem izslēgt Pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot 
konkurences tiesību pārkāpumu, ir atbrīvojusi pretendentu, kurš iecietības programmas
 ietvaros ir sadarbojies ar to, no naudas soda vai naudas sodu samazinājusi.
	Pretendenta pārstāvis
	

	
	(amats, vārds, uzvārds)


� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.


� Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:


1) iesniedz piedāvājumu šim iepirkumam;


2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.


� Publisko iepirkumu likuma 42. panta ceturtās daļas 3.punkts.


� �HYPERLINK "https://www.kp.gov.lv/lv/iecietibas-programma"��https://www.kp.gov.lv/lv/iecietibas-programma� 

